Обединеното кралство, за международните отношения, за които Обединеното кралство отговаря, освен ако Обединеното кралство излезе с декларация в обратен смисъл по отношение на всякаква такава територия.
 Такива декларации могат да се правят по всяко време, като за същите следва да се нотифицира Генералният секретар на Съвета на Европейските общности.
 Производства, започнати в Обединеното кралство по жалби срещу съдебни решения, постановени от съдилища в някоя от териториите, които са посочени в параграф 3, втора алинея се считат за производства, протичащи в тези съдилища.
 Производства, които в Кралство Дания се разглеждат по закона за гражданската процедура за Фарьорските острови (lov for Færørerne om rettens pleje), се считат за производства, разглеждани в тези съдилища на Фарьорските острови.“
 Член 28
 Следният текст заменя член 64, буква в) от Конвенцията от 1968 г.:
 „в)
 всяка декларация, получена по силата на член 60;“
 ДЯЛ III
 ПОПРАВКИ В ПРОТОКОЛА, ПРИЛОЖЕН КЪМ КОНВЕНЦИЯТА ОТ 1968 Г.
 Член 29
 Към протокола, приложен към Конвенцията от 1968 г., се добавят следните членове:
 „Член Va
 По дела, свързани с издръжка, терминът „съд“ включва датските административни органи.
 Член Vб
 В производства, свързани със спор между капитана на морски търговски кораб и член на екипажа, регистриран в Дания или в Ирландия, отнасящи се до възнаграждение или до условията на работа, съд в дадена договаряща държава установява дали дипломатически или консулски служител, отговарящ за кораба, е бил нотифициран за спора. Този съд спира производството, докато този служител не бъде нотифициран за спора. Съдът служебно се отказва от компетентност, ако служителят, след като е бил надлежно уведомен, е упражнил предоставените му по въпроса правомощия по силата на консулска конвенция, а при липсата на такава конвенция, в рамките на разрешения срок, е повдигнал възражение по повод упражняването на такава компетентност.
 Член Vв
 Членове 52 и 53 от настоящата конвенция, когато се прилагат от член 69, параграф 5 от Конвенцията за европейския патент за общия пазар, подписана в Люксембург на 15 декември 1975 г., по отношение на разпоредбите, свързани с „residence“ („пребиваване“) в текста на английски език на тази Конвенция, действат по същия начин, както ако в този текст използваният термин би означавал „domicile“ („местоживеене“) в членове 52 и 53.
 Член Vг
 Без да се засяга компетентността на Европейското патентно ведомство по силата на Конвенцията на издаване на европейски патенти, подписана в Мюнхен на 5 октомври 1973 г., съдилищата на всяка договаряща държава имат изключителна компетентност, независимо от местоживеенето, в производства, относно регистрацията или валидността на всеки европейски патент, издаден за такава държава, който не е общностен патент по силата на разпоредбите на член 86 от Конвенцията за европейския патент за общия пазар, подписана в Люксембург на 15 декември 1975 г.“
 ДЯЛ IV
 ПОПРАВКИ В ПРОТОКОЛА ОТ 1971 Г.
 Член 30
 Към член 1 от Протокола от 1971 г. се добавя следният параграф:
 „Съдът на Европейските общности също така има компетентност да постановява заключения по тълкуването на Конвенцията относно присъединяването на Кралство Дания, Ирландия и Обединеното кралство Великобритания и Северна Ирландия към Конвенцията от 27 септември 1968 г. и към настоящия протокол.“
 Член 31
 Следният текст заменя